2019. gada . janvārī Noteikumi Nr.

Rīgā (prot. Nr.      .§)

**Grozījums Ministru kabineta 2007. gada 19. jūnija noteikumos Nr. 405**

**„Putnu gripas uzliesmojuma likvidēšanas un draudu novēršanas kārtība”**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

 Izdarīt grozījumu Ministru kabineta 2007. gada 19. jūnija noteikumos Nr.405 „Putnu gripas uzliesmojuma un draudu novēršanas kārtība” (Latvijas Vēstnesis, 2007, 157. nr.; 2010, 25., 164. nr.; 2011, 64. nr.; 2012, 51., 101. nr.; 2013, 169., 250. nr.; 2015, 253. nr., 2018, 18. nr.) un papildināt noteikumus ar XVIII.3 nodaļu šādā redakcijā:

**“XVIII.3 Pastiprināti bioloģiskās drošības pasākumi, lai mazinātu augsti patogēnās slimības ierosinātāja pārnešanas risku no savvaļas putniem uz mājputniem un citiem nebrīvē turētiem putniem**

188.22 Ņemot vērā epizootoloģisko situāciju, Eiropas Pārtikas nekaitīguma iestādes riska novērtējumus un zinātniskos ieteikumus, kā arī uzraudzības programmas izpildes laikā iegūtos rezultātus, dienestam ir tiesības noteikt periodu, kurā ir aizliegtas šādas darbības (turpmāk – augsti patogēnās slimības ierobežojumu periods):

188.221. pīļu un zosu turēšana kopā ar citām mājputnu sugām;

188.222. mājputnu turēšana ārā;

188.223. ārā esošu ūdenskrātuvju izmantošana mājputniem;

188.224. ūdens piegādāšana mājputniem no virszemes ūdenstilpēm, pie kurām var piekļūt savvaļas putni;

188.225. saskaņā ar normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību reģistrētu mājputnu izlaišana medījamo putnu krājumu atjaunošanai.

188.23 Augsti patogēnās slimības ierobežojumu periodā, ja dienests ir izvērtējis epizootoloģisko situāciju un atzinis to par pietiekami drošu un dzīvnieku īpašnieks ir īstenojis bioloģiskās drošības pasākumus, lai izvairītos no slimības iespējamas izplatīšanās, dienests atļauj mājputnus turēt ārā, ja dzīvnieku īpašnieks tos baro un dzirdina novietnes telpās vai zem nojumes, kas ir pietiekami liela, lai atturētu savvaļas putnus no nolaišanās un nepieļautu to piekļūšanu mājputniem paredzētajai barībai un ūdenim.

188.24 Augsti patogēnās slimības ierobežojumu periodā ir aizliegts rīkot mājputnu un citu putnu tirgus, skates, izstādes, sacensības un kultūras pasākumus ar putnu piedalīšanos, ja vien dienests nav izvērtējis epizootoloģisko situāciju un atzinis to par pietiekami drošu minēto pasākumu rīkošanai.

188.25 Mājputnu vai citu nebrīvē turētu putnu īpašnieki vai turētāji nekavējoties ziņo dienesta attiecīgajai teritoriālajai struktūrvienībai vai praktizējošam veterinārārstam:

188.251. par barības un ūdens patēriņa samazināšanos vairāk nekā par 20 procentiem;

188.252. par dējības samazināšanos vairāk nekā par pieciem procentiem, ja tā novērojama ilgāk par divām dienām;

188.253. ja mājputnu vai citu nebrīvē turētu putnu mirstība nedēļas laikā pārsniedz trīs procentus;

188.254. ja mājputniem vai citiem nebrīvē turētiem putniem parādās jebkuras klīniskās pazīmes vai pēc nāves konstatē audu bojājumus, kas rada aizdomas par saslimšanu ar putnu gripu.”

 Ministru prezidents Māris Kučinskis

 Zemkopības ministrs Jānis Dūklavs